EGCO เผยฟิลิปปินส์อนุมัติสัญญาขายไฟฟ้า 455MW ให้ “MERALCO” ระยะเวลา 20 ปี
EGCO เผยฟิลิปปินส์อนุมัติสัญญาขายไฟฟ้า 455MW ระหว่าง “SBPL” และ “MERALCO” เป็นเวลา 20 ปี นับตั้งแต่วันเดินเครื่องใน Q1/62
21 พ.ค. 2558

บริษัท ผลิตไฟฟ้า จำกัด (มหาชน) หรือ EGCO ระบุว่า คณะกรรมการกำกับกิจการพลังงานของสาธารณรัฐฟิลิปปินส์ได้ออกหนังสือเพื่ออนุมัติสัญญาจำหน่ายไฟฟ้าระหว่าง San Buenaventura Power Ltd. Co. (SBPL) และ Manila Electric Company (MERALCO)
โดยสัญญาจำหน่ายไฟฟ้าดังกล่าวเป็นสัญญาเพื่อขายไฟฟ้าให้แก่ MERALCO ที่กำลังการผลิต 455 เมกะวัตต์ จากโรงไฟฟ้าถ่านหินของ SBPL ที่จะสร้างที่เมืองเมาบัน จังหวัดเคซอน สาธารณรัฐฟิลิปปินส์ โดยมีระยะเวลาสัญญา 20 ปี นับจากวันที่เริ่มเดินเครื่องเชิงพาณิชย์ในไตรมาส 1/62
ทั้งนี้ SBPL เป็นห้างหุ้นส่วนจำกัดที่จดทะเบียนในสาธารณรัฐฟิลิปปินส์ ซึ่ง EGCO ได้ลงทุนทางอ้อม ร่วมกับ Meralco PowerGen Corporation ซึ่งเป็นบริษัทย่อยของ MERALCO ในสัดส่วน 49% และ 51% ตามลำดับ